30.3.2004 DA C 80/115 Den Europæiske Unions Tidende
Det Europæiske Økonomiske og Sociale Udvalgs udtalelse om »Forslag til Europa-Parlamentets
og Rådets afgørelse om fastlæggelse af et fællesskabsprogram med henblik på at fremme
organisationer, der er aktive på europæisk plan, hvad angår ligestilling mellem mænd og kvinder«
(KOM(2003) 279 endelig — 2003/0109 (COD))
(2004/C 80/28)
Det Europæiske Økonomiske og Sociale Udvalg besluttede den 10. december 2003 i overensstemmelse
med forretningsordenens artikel 29, stk. 2 at udarbejde en udtalelse om det ovennævnte emne.
Det forberedende arbejde henvistes til EØSU’s Sektion for Beskæftigelse, Sociale og Arbejdsmarkedsmæssi-
ge Spørgsmål og Borgerrettigheder, som udpegede Christina Wahrolin til ordfører. Sektionen vedtog sin
udtalelse den 25. november 2003.
Det Europæiske Økonomiske og Sociale Udvalg vedtog på sin 404. plenarforsamling den 10. og
11. december 2003, mødet den 10. december 2003, følgende udtalelse med 109 stemmer for, 5 imod og
4 hverken for eller imod.
1. Indledning
1.1. Målet med det behandlede forslag til afgørelse er at
udarbejde en basisretsakt om tildeling af tilskud for 2004 og
2005 til Den Europæiske Kvindelobbys driftsudgifter og til
andre europæiske organisationer, der er aktive på europæiskplan inden for ligestilling mellem mænd og kvinder.
1.2. Kommissionens meddelelse er af teknisk karakter og
foranlediget af en strukturel ændring af kravene til budgetdoku-
menterne.
1.3. Behovet for en basisretsakt opstod efter vedtagelsen af
Rådets forordning nr. 1605/2002 af 25. juni 2002 om
finansforordningen vedrørende De Europæiske Fællesskabers
almindelige budget. Beslutningen om at udarbejde Kommissio-nens budgetstruktur efter ABB-metoden (Activity Based Budge-
ting) har medført, at der udarbejdes basisretsakter for en række
tilskud, der hidtil er blevet finansieret med bevillinger frabudgettets del A (administrative bevillinger) under sektionen
om Kommissionen (sektion III).
1.4. Bidrag til Den Europæiske Kvindelobby og andre
organisationer, der er aktive på europæisk plan inden for
ligestilling mellem mænd og kvinder, henhører under de
bevillinger, hvis retsgrundlag må ændres (budgetpost A-3037og A-3046). Disse organisationer gør et vigtigt stykke arbejde
med oplysning om, opfølgning og formidling af Fællesskabets
aktioner for kvinder. Organisationernes arbejde er af genereleuropæisk interesse.
1.5. Ligestillingsprincippet er et grundlæggende princip i
fællesskabsretten og i EF-Domstolens retspraksis. EU har enforpligtelse til at fremme ligestilling på alle områder af sinvirksomhed.2. Forslagets indhold
2.1. Forslaget består af en begrundelse, et forslag til Europa-
Parlamentets og Rådets afgørelse med femten betragtninger,
otte artikler og ét bilag. Desuden omfatter forslaget enfinansieringsoversigt.
2.2. Forslagets retlige grundlag er EF-traktatens artikel 13,
stk. 2, hvorefter Rådet kan træffe hensigtsmæssige foranstalt-
ninger til at bekæmpe forskelsbehandling på grund af bl.a.
køn. Fællesskabstilskyndelsesforanstaltninger i henhold til arti-kel 13, stk. 2, vedtages efter fremgangsmåden i artikel 251.
2.3. I forslaget henvises der ikke blot til artikler i EF-
traktaten og i chartret om grundlæggende rettigheder, men
også til erfaringer på fællesskabsplan, som har vist, at ligestil-ling mellem mænd og kvinder kun kan fremmes ved i praksis
at gennemføre en række foranstaltninger, navnlig retsakter og
konkrete aktioner, der underbygger hinanden. Der henvisesogså til Kommissionens hvidbog om nye styreformer, hvori
der lægges vægt på princippet om at involvere borgerne i
udarbejdelsen og gennemførelsen af politikkerne, inddragecivilsamfundet og dets organisationer samt sikre en mereeffektiv og gennemsigtig høring af de interesserede parter.
2.4. I forslaget nævnes FN’s fjerde Verdenskonference for
kvinder, som blev afholdt i Beijing den 15. september 1995.Her vedtog man en erklæring og et handlingsprogram, hvori
regeringerne, det internationale samfund og civilsamfundet
opfordres til at træffe strategiske foranstaltninger med henblikpå at udrydde forskelsbehandling af kvinder og enhver hin-dring for ligestilling mellem mænd og kvinder. Det nævnes
C 80/116 DA 30.3.2004 Den Europæiske Unions Tidende
endvidere, at Rådet den 20. december 2000 (beslutning 2001/
51/EF) vedtog et EF-handlingsprogram vedrørende fællesskabs-
strategien for ligestilling mellem mænd og kvinder, som skal
suppleres med støtteaktioner på de berørte områder.
2.5. Med forslaget oprettes et EF-handlingsprogram om
tilskud til Den Europæiske Kvindelobby og andre organisatio-ner, der er aktive på ligestillingsområdet på europæisk plan.
Programmets generelle mål er at støtte aktiviteterne i organisa-
tioner, hvis løbende arbejdsprogram eller punktuelle indsatserer af generel europæisk interesse på ligestillingsområdet, eller
hvis arbejde tager sigte på at fremme et af de mål, der indgår i
Den Europæiske Unions politik på dette område.
2.6. Ifølge forslaget vil også lande uden for Fællesskabet
kunne deltage i programmet, dvs. de lande, der optages i EU i
2004, EFTA-/EØS-landene samt Rumænien, Bulgarien og
Tyrkiet.
3. Generelle bemærkninger
3.1. EØSU er enigt med Kommissionen i, at der er behov
for en basisretsakt vedrørende bevilling af drifts- og aktivitets-
støtte. EØSU finder det rigtigt at fastlægge et fællesskabspro-
gram med henblik på at fremme organisationer, der er aktivepå ligestillingsområdet på europæisk plan. Det er meget vigtigt,
at man med et sådant program støtter de værdifulde aktiviteter,
der foregår i disse organisationer.
3.2. Programmet løber i perioden 2004/2005. For at
sikre såvel Den Europæiske Kvindelobbys som andre berørte
organisationers aktiviteter er det dog vigtigt med fortsat støtte
efter denne periodes afslutning.
3.3. EØSU henviser til Det Europæiske Råds forårsmøde i
marts 2003, hvor Rådet understregede, at det går ind for en
mere effektiv gennemførelse, samordning og opfølgning, når
det gælder ligestilling mellem mænd og kvinder og kønsmain-streaming i EU. For nøje at kunne følge de fremskridt, der sker,
opfordrede Rådet Kommissionen til sammen med medlemssta-
terne at udarbejde en årsrapport til næste forårsmøde i 2004om udviklingen hen imod ligestilling mellem mænd og kvinder
samt retningslinjer for kønsaspektet inden for de forskellige
politikområder. EØSU ser dette handlingsprogram som etvigtigt bidrag forud for årsrapporten.
3.4. Den Europæiske Kvindelobby indtager en særlig posi-
tion i dette vigtige arbejde og bør som foreslået bevilgesdriftsudgifter uden særlig ansøgningsprocedure.3.5. EØSU noterer med tilfredshed, at respekten for Den
Europæiske Kvindelobbys uafhængighed i forbindelse med
udvælgelse af medlemmer og tilrettelæggelsen af lobbyens
aktiviteter specifikt nævnes. EØSU finder det positivt, atrespekten for modtagende organisationers uafhængighed ogintegritet på denne måde understreges.
3.6. EØSU er også enigt i, at det er vigtigt, at europæiske
kvindeorganisationer og andre organisationer, der beskæftiger
sig med ligestilling mellem mænd og kvinder, som foreslåetkan modtage tilskud til driftsudgifter og få projektstøtte fra
programmet.
3.7. EØSU mener, at der er behov for en tydeliggørelse af
retningslinjerne, når det gælder bevillinger til underrepræsente-rede grupper af piger og kvinder, f.eks. handicappede, og piger
og kvinder, der udsættes for dobbelt diskrimination.
3.8. EØSU gør Kommissionen opmærksom på, at der i
høj grad også blandt andre europæiske organisationer, hvisaktiviteter kun delvis tager sigte på at fremme ligestillingmellem kønnene, kan findes et behov for at få adgang til
programmet. Desuden sætter EØSU stor pris på alle initiativer,
der fremmer tværsektorielt samarbejde mellem civilsamfundetsmange forskellige organisationer, og opfordrer Kommissionen
til at have dette in mente.
3.9. EØSU understreger vigtigheden af, at arbejdet for
ligestilling mellem mænd og kvinder varetages af en lang rækkeforskellige organisationer og ikke blot af de organisationer, der
specifikt har dette som sigte, og at EU på forskellig måde yder
støtte hertil. Ligestilling er — ligesom grundlæggende frihedfor både mænd og kvinder, uanset race eller etnisk baggrund,religion eller overbevisning, handicap, alder eller seksuel
orientering — et spørgsmål om pigers, drenges, kvinders og
mænds menneskerettigheder.
3.10. EØSU mener dog, at teksten kan gøres klarere, når
det gælder spørgsmålet om, hvilke andre organisationer med
et ligestillingsmæssigt sigte der kan ansøge om støtte. Program-
mets geografiske dækningsområde er klart defineret. MenEØSU ønsker herudover en klarlægning af, hvad der menes
med »europæisk plan«, idet antallet af repræsenterede lande i de
ansøgende organisationer og projektaktiviteternes geografiskeudbredelse sikkert vil variere. Uklare regler hæmmer gennem-førelsen. Et relevant spørgsmål er f.eks.: Hvor mange medlems-
stater skal en organisation omfatte for at kunne regnes for
europæisk, og hvornår er en organisation regional/subre-gional?
30.3.2004 DA C 80/117 Den Europæiske Unions Tidende
3.11. EØSU finder det vigtigt, at dette særlige handlingspro-
gram vedtages som supplement til andre målrettede program-
aktiviteter. Det er samtidig særdeles vigtigt fortsat at integrere
ligestillingsaspektet i alle fællesskabsprogrammer og -initiativer(mainstreaming), idet de organisationer i civilsamfundet, derbeskæftiger sig med ligestilling mellem mænd og kvinder, jo
også kan tage del i disse programmer og initiativer og få
projektstøtte derfra.
3.12. Forslaget vedrører toårsperioden 2004/2005. Det
samlede foreslåede budget lyder på 2 222 000 EUR. I forbin-
delse med fastsættelsen af budgetrammerne for perioden er det
vigtigt at tage hensyn til de krav, som bl.a. udvidelsen ogdet store geografiske område — såvel administrativt som iforbindelse med program- og projektaktiviteterne — stiller til
de organisationer, der arbejder med ligestilling mellem mænd
og kvinder. Støtten til både Den Europæiske Kvindelobby ogandre organisationer, der er aktive inden for ligestilling mellem
mænd og kvinder, er ikke steget proportionalt med organisa-
tionernes øgede opgaver i forbindelse med udvidelsen ogmainstreamingen.
3.13. Derfor ser EØSU et stærkt behov for at øge den
økonomiske støtte gennem en udvidelse af programmets
Bruxelles, den 10. december 2003.
Roger BRIESCH
Formand for
Det Europæiske Økonomiske og Sociale Udvalgbudgetramme og fastsættelse af en højere procentsats. EØSU
støtter Kommissionens forslag om, at organisationer skal
kunne ansøge om støtte til såvel driftsudgifter som projektstøt-
te, men også om kun én af delene.
4. Fremtidige handlingsprogrammer
4.1. EØSU henleder Kommissionens opmærksomhed på
visse svagheder i forslaget, som der bør rettes op på, inden nye
programforslag fremlægges:
4.2. EØSU ønsker en klarere definition af, hvad der menes
med en europæisk organisation, der er aktiv på ligestillingsom-rådet.
4.3. EØSU anmoder Kommissionen om at præcisere, om
forslaget tager sigte på alle former for organisationer, der
beskæftiger sig med ligestilling mellem mænd og kvinder, ellerkun kvindeorganisationer.
4.4. EØSU gør også opmærksom på, at vigtige politikområ-
der mangler i prioriteringerne. EØSU mener dog, at der i løbetaf programperioden kan tages stilling til disse spørgsmål i
tilknytning til udformningen af det efterfølgende program.